[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000009", "text": "Bydd dau ddarparwr dysgu seiliedig ar waith blaenllaw prifddinas-ranbarth Caerdydd yn helpu i gyflwyno\u2019r rhaglen Twf Swyddi Cymru+ newydd ar gyfer pobl ifanc \u2013 rhan allweddol o raglen Gwarant i Bobl Ifanc Llywodraeth Cymru, sy\u2019n cynnig pecyn cymorth pwrpasol i helpu pobl ifanc 16-18 oed i ddatblygu eu sgiliau a\u2019u profiad gwaith yn unol ag anghenion cyflogwyr i\u2019w helpu i sicrhau eu swydd gyntaf."}, {"text_idx": "#000011", "text": "Mae\u2019r rhaglen yn cynnig dull cyfannol o ymdrin a\u0302 thaith pob dysgwr \u2013 yn seiliedig ar Ymgysylltu, Datblygu a Chyflogaeth \u2013 gyda\u2019r nod o roi\u2019r sgiliau, y cymwysterau a\u2019r profiad sydd eu hangen ar bobl ifanc i symud ymlaen i gyflogaeth, prentisiaeth neu\u2019r cyfle i ddysgu ar lefel uwch."}, {"text_idx": "#000012", "text": "Mae\u2019r camau allweddol yn cynnwys lleoliadau gwaith, treialon gwaith, prosiectau cymunedol, gwaith gwirfoddol, cyfleoedd dysgu mewn canolfannau a chwblhau cymwysterau sy\u2019n amrywio o lefel mynediad i lefel dau."}, {"text_idx": "#000013", "text": "Rhaid i bob swydd a gynigir gan gyflogwr fod rhwng 16 a 40 awr yr wythnos, am o leiaf chwe mis \u2013 gyda\u2019r cyflogwr yn ymrwymo i gadw\u2019r cyflogai ar o\u0302l chwe mis."}, {"text_idx": "#000014", "text": "Bydd Llywodraeth Cymru yn talu hyd at hanner y costau cyflogaeth ar gyfradd yr Isafswm Cyflog Cenedlaethol am y chwe mis cyntaf \u2013 gyda chyflogwyr yn derbyn cymorth hyfforddiant parhaus wedi\u2019i deilwra gan ddarparwr dysgu dynodedig, yn ogystal a\u0302 chyngor recriwtio am ddim."}, {"text_idx": "#000015", "text": "Er mwyn bod yn gymwys ar gyfer Twf Swyddi Cymru+, rhaid i bobl ifanc fod rhwng 16 a 18 oed, ddim mewn addysg, cyflogaeth na hyfforddiant amser llawn, ac yn byw yng Nghymru."}, {"text_idx": "#000019", "text": "Yn dilyn y rownd gynderfynol, bydd 10 prentis yn wynebu panel o arbenigwyr yn y diwydiant yn y rownd derfynol genedlaethol ym mis Ebrill, lle bydd un enillydd yn derbyn pecyn gwobr gwerth \u00a310,000 fydd yn rhoi hwb i\u2019w yrfa, sy\u2019n cynnwys offer, masnach a thechnoleg \u2013 popeth i roi cychwyn arni yn ei faes dewisol."}, {"text_idx": "#000020", "text": "Roedd Elliot a Jack ar y rhestr fer oherwydd eu hangerdd, eu hymroddiad a\u2019u huchelgais \u2013 ac yn ystod y rownd derfynol byddant yn mwynhau\u2019r cyfle i rannu eu harbenigedd a\u2019u huchelgeisiau gyda phanel o feirniaid sy\u2019n arwain y diwydiant \u2013 gan gynnwys cynrychiolwyr o Ffederasiwn y Meistr Adeiladwyr, y Sefydliad Siartredig Peirianneg Plymio a Gwresogi, y Cyngor Archwilio Cenedlaethol ar gyfer Contractio Gosodiadau Trydanol ac enillydd blaenorol y Gystadleuaeth Crefftwyr Screwfix."}, {"text_idx": "#000021", "text": "Tynnodd Jack Wallace, cyfarwyddwr marchnata Screwfix, sylw at bwysigrwydd prentisiaethau i sector adeiladu\u2019r DU: \u201cMae prentisiaethau\u2019n parhau i fod yn hanfodol i\u2019r diwydiant adeiladu ac mae ein cystadleuaeth flynyddol yn ceisio gwobrwyo prentisiaid crefft medrus yn ogystal ag arddangos y cyfleoedd di-ri sydd ar gael yn y diwydiant adeiladu. O dros 2,500 o geisiadau, mae\u2019r ddau wedi gwneud yn eithriadol o dda i gyrraedd y cam hwn. Maen nhw\u2019n ysbrydoliaeth i genhedlaeth y dyfodol, gan dynnu sylw at fanteision gyrfa yn y fasnach.\u201d"}, {"text_idx": "#000023", "text": "Mae busnesau newydd mwyaf cyffrous Cymru wedi cyrraedd y rhestr fer fel rhan o raglen wobrwyo newydd sbon ledled y DU."}, {"text_idx": "#000025", "text": "Yn 2020, pan oedd y rhan fwyaf o\u2019r byd yn cau, sefydlwyd dros 400,000 o fusnesau newydd ym Mhrydain, gyda chynnydd tebyg mewn gwledydd eraill yn Ewrop."}, {"text_idx": "#000026", "text": "Adlewyrchir y cynnydd nodedig hwn mewn entrepreneuriaeth newydd gan 2,500 o geisiadau\u2019n dod i law mewn ymateb i alwad gyntaf erioed Cyfres Genedlaethol y Gwobrau Busnesau Newydd am geisiadau."}, {"text_idx": "#000027", "text": "Mae busnesau newydd Cymru a gyrhaeddodd y rhestr fer yn rhoi cipolwg gwirioneddol ar economi\u2019r dyfodol, gyda throsiant cyfunol o dros \u00a318m ac yn cyflogi 587 o bobl rhyngddynt. Wrth so\u0302n am angerdd mawr y rhanbarth dros entrepreneuriaeth, dywedodd un busnes sydd wedi cyrraedd y rownd derfynol: \u201cEin cred ni yw y dylai unrhyw fusnes fod yn falch o ystyried ei hun yn fusnes Cymreig. Mae economi Cymru\u2019n cael ei hadeiladu ar sail entrepreneuriaid lleol sy\u2019n dod i\u2019r amlwg ac mae\u2019n deimlad gwych gwybod ein bod yn rhan o hyn.\u201d"}, {"text_idx": "#000028", "text": "Bydd y garfan o gystadleuwyr a gyrhaeddodd y rownd derfynol a gyhoeddwyd yr wythnos diwethaf yn cael ei hystyried ar gyfer y gwobrau rhanbarthol gan banel o feirniaid sydd a\u0302 phrofiad o sefydlu neu gefnogi mentrau entrepreneuraidd. Mae hyn yn cynnwys Richard Theo o Gymru, Prif Swyddog Gweithredol a chyd-sylfaenydd Wealthify, Rachael Flanagan, sylfaenydd Mrs Bucke\u0301t, a Geryn Evans o Project Blue, cyn enillydd Gwobrau Busnesau Newydd Cymru."}, {"text_idx": "#000029", "text": "Wedi\u2019i gyd-sefydlu gan y ti\u0302m y tu o\u0302l i Wobrau Entrepreneuriaid Prydain Fawr, mae\u2019r gyfres newydd yn dilyn llwyddiant Gwobrau Busnesau Newydd Cymru, ar o\u0302l i\u2019r trefnwyr gydnabod y potensial eithriadol yn y sin busnesau newydd ar draws rhanbarthau eraill Prydain."}, {"text_idx": "#000031", "text": "Gwelodd miliynau o weithwyr yng Nghymru a\u2019r DU gynnydd mewn cyflogau yr wythnos diwethaf, wrth i\u2019r cynnydd yn Isafswm Cyflog Cenedlaethol a\u2019r Cyflog Byw Cenedlaethol ddod i rym."}, {"text_idx": "#000032", "text": "Mae\u2019r cynnydd mewn cyflogau, a fydd o fudd i tua 2.5 miliwn o bobl, yn cynnwys y cynnydd mwyaf erioed i\u2019r Cyflog Byw Cenedlaethol, gan roi \u00a31,000 y flwyddyn yn fwy yng nghyflogau gweithwyr llawn amser."}, {"text_idx": "#000033", "text": "Mae hynny\u2019n golygu y bydd enillion blynyddol gweithiwr llawn amser ar y Cyflog Byw Cenedlaethol wedi cynyddu dros \u00a35,000 ers ei gyflwyno ym mis Ebrill 2016; gydag ystadegau pellach yn dangos y nifer bresennol o weithwyr ar y gyflogres yn cynyddu mwy na 600,000 o\u2019i gymharu a\u0302 lefelau cyn y pandemig \u2013 a diweithdra\u2019n gostwng i 3.9% yn genedlaethol."}, {"text_idx": "#000034", "text": "I gael gwybod mwy am y newyddion diweddaraf ynghylch Sgiliau a Thalent ar draws De-ddwyrain Cymru, ewch i /"}, {"text_idx": "#000036", "text": "Y trawsnewidiad mewn trafnidiaeth sy\u2019n creu rhanbarth cysylltiedig, cystadleuol"}, {"text_idx": "#000037", "text": "Media Cymru: piblinell arloesi sy\u2019n barod ar gyfer gweithredu"}, {"text_idx": "#000039", "text": "Media Cymru: adeiladu math newydd o economi greadigol ar gyfer llwyddiant diogel yn y dyfodol"}, {"text_idx": "#000040", "text": "Os hoffech dderbyn copi\u0308au o'n cylchlythyrau, cwblhewch y ffurflen gyda'ch manylion isod."}]